
C^uemnam in usum confectum sit hoc, quod possides, amuletum, 
utique difOcile dictu esL Sed eo libentius explicando ei operam 
dabo, quo clarius pateat, me non frustra (m Pa/aeographia critica 
Tom. III. pracsertim Cap. 8. p. 611 sequ.) laborasse, ut omnia 
exponerem, quae adjumento esse possent ejusmodi monimentorum 
interpretibus. Verum enim vero, quamvis haud facile quisquam 
tot amuleta tractarit, tantoque studio in ea incubuerit, quam ego 
(v. L c. p. i4- S> ' '•) ingenue tamen coniessus sum, eorum intcr- 
pretationem saepenumero esse arabiguam. Quapropter (S- £87.) viros 
doctos itcrum iterumque rogavi, ut interpretationes meis meliores, 
si quae essent, substituere vellenL Minime vero pejores desideravi, 
vel prorsus ineptas, quales (in diar. Gotting. anni 1829 mensis Oclbr.) 
exhibuit Grotf.fendls, vir ceteroquin doctus, quem tamen explanan- 
dis inscriptionibus obscuris minime parem esse, jam pridem censuo- 

runt (v. Donotr morgenl. AlterOu I. p. ao et 57.) Silvester de Sact 
et Creuzerus nosterj quod et ego dudum anno MDCCCXVIl (Tom. 
I. p. 2. §. 1.) arbitratus eram. Ac plerumque id vitii philologis in- 
haeret, ut non nisi correctis, quas scriptas vident, literis interpretari 
Studeant ea, quae, ut in monimentis exstant, intelligere nequeunt, 
quoniam persuaserunt sibi, a veteribus nil scribi potuisse, nisi se- 
cundum eas leges, quae traditae sibi fuere in scholis. 

Sed ad supra exhibitum ut redeam monimentum, materia ejus 
Jaspis est nigra, in adversa parte major, in aversa minor, eadem 
nimirum magnitudine, qua gemmam depictam supra protuli. Atque 
hoc ipsum gemmarum genus a toto oriente pro amuletis gestari jam 
Plinius (3o, 9, 37 ) retulit 

Magis vero nostra interest inquirere tum in imagines, tum prae- 
sertim in literas, quas in gemma videmus esse incisas. Incipiamus 
igitur a majori inscriptione in aversa parte insculpta. 

Quae quum hisce composita sit literis 

TPACICOTOYABPACACHCIIN 
ante omnia nt verba rite dividantur opera danda esL Quod quo 
facilius fieri possit nomina propria an adsint, quaerere nos oportet 
( Tom. III. §. 544* )- Adest autem nomen, et quidem indeclinabile 
(quippe ex Hebraea lingua interpretandum) ABPAEAC sive ABPAEA 
Utroque enim modo istud nomen scriptum legimus in amuletis {IV. 
§. 596* ^99.). Utrum vero hic sit legendum, prius, an posterius, 
tum demum patebit, quum linguam divinaverimus , qua usus est 
praestigiator {IV §. 555.). Atque hanc Graecam esse e voce TOT (tov), 
nomini praeposita, liquet 

Videamus ergo num hujus lingoae ope e verbis sensus elici 
possiL Legimus quidem ab initio TP A; sed nihili haec vox est. 
Addenda igitur quae sequitur litera C Quo facto legimus T<PAC, 

signum, et quidem prodigiosum , illius scilicet numinis, quod forte 
in mente habuerit circulator. Neque Te moveat Epsilon omissum. In- 
numeris enim ostendi exemplis, decurtata fuisse in amuletis nomina 
tam propria (///. §. /jo6.), quam appellativa ($. 4°7«)> propler cor- 
ruptam nimirum orthographiam , e varia pronuntiatione exortam 
(111. §. 376. segu.). Tanta scilicet negligentia olim scribi potuisse 
profecto negaret criticorum turba, si ejusmodi specimina in autogra- 
phis, quae adhuc exstant, in oculos non incurrerenL 

Facilius ICO intelligent, qui non ignorant, saepissime O posi- 
tum esse pro £l [IK p. 53g.). 'lao enim Latine sonat collocabo. 

Atque melius etiara legimus quod sequitur toiJ Abraxa, quam 
xov Abraxas. Hoc enim Sigma referendum est ad sequentia, a quibus 
explicandis prorsus abstinerem, nisi e multis comperuissem amuletis, 
ista ad nomen Abraxa saepissime addita fuisse, et verisimiliter signifi- 
care }r sex oculorum." Quantopere enim Hebraea verba BD Graecis 
scripta literis in istis monimentis vel incuria artificum , vel ipsorum 
imperitia auctorum, corrupta fuerint, claris equidem ostendi exemplis 
(///. §• 376 — 579.). Senarius autem numcrus perfectus putabatur 
(Vitruv. 3, 1. Martian. Capella p. a4° Grot), cui opinioni Laurem- 
tius Ltdus, ab aliis Ltdi filius appellatus (die Ven. p. 69 Boeth.) 
et hoc addit: „sanUatem hexade efl&ci in corporibus." Ceterum 
perfectus oculorum numerus haud sine ratione Abraxa tribue- 
batur, quippe qui capite pingeretur gallmacei , quod animal esse 
vigilantissimum plures demonstravere scriptores (Pausa». 5, 26, 5. 
Aelian. de natura animal. 4, 29. Lucian. GalL 3 £ p. 294 Bip.). En 
ejus imaginem: 

qua omnia tam tutelae, quam regiminis symbola continentur (v. 
Tom. III. $. 694. 696. 699) ; adeoque species ipsa adprime convenit 
numini huic in amuletis saepe, tanquam tutelari, invocato. 

Sed transeamus nunc ad adversam gemmae partem, quam non 
sicut aversam, ul in lapide cernitur, delineavi, sed e forma in cera 
expressa, quandoquidem inscriptionis ad caput positae directio hoc 
efflagitare videtur, quia in gemma ipsa dextrorsum vergiL Vide quae 
de varia in amuletis versuum directione [III. §. 21 3.) observavi. 

Principalis autem figura in adversa hac parte caput est Minervae 
sive Palladis, quae esse putatur, ut verbis Martiani Capellae 188 
GroL) utar, 

„Ingenium mundi, prudentia sacra Tonantis 
Ac rationis apex divumque hominumque sacer vo€(." 
Mens igitur et intellectus rerum yontuvy ad quas etiam refero e reli- 
quis imaginibus illam papilionis, cujus tam synibolo, quam Graeco 
nomine, yv%ri, animam denotari nemo est qui ignoraL 

Sed prorsus aliter sese habent rerum votoav in gemma imagines, 
quae tum lucem ipsam, tum remedia oculorum significare recte dixe- 
ris. Profecto enim etStella pone caput, et Fax ante id posita, lucent, 
lucemque igitur denotanL Advertas praeterea Cancrum, Lacertam et 

Scorpionem, quos omnes aptos esse ad oculorum morbos sanandos, 
humana tradebat superstitio. Eadem enim animalia inter alia, simili 
vi praedita, reperinntur in hac gemma 




quam olim (///. §. 5i3.) interpretatus sum, ac simul observavi, in 
vouva alia additam imagini Lacertae esse inscriptionem Latinam 
LUMINA RESTITUTA. Accedit in nostro amuleto T ov Abraxa 
appellatio, cui caput esse supra monui Gallinacei, quo ex alite item 
medicinam oculorum veteres petierunt (v.Seren. Sammon. c i3. v. ai 1 
int PoeL min. II. p. a37 Burm. et Marcellum Empir. p. 6a. 68). 
Omnia igitur conspirant ut gemma Tua remedium conuneri oculo- 
rum jure affirmare possis. 

Restat inscriptio pone caput incisa, de cujus tamen sensu non 
nisi divinare licet, quum ne literarum quidem omnium lectio certa 
siL Quamvis enim duae priores I H nihil habeant dubitationis, ter- 
tius tamen character e duabus literis coarctatus esse videtur, quas 
alii AN, alii AV legere maluerinL Utrum vero legas, seu IHANC, 
seu IHAVC, e neutro certe nomen neque proprium, neque appella- 
tivum, elicere poteris. Dividenda igitur verba sunt, quandoquidem 
IH, exclamationem >h nemo non intellecturus esL Quae restant tres 
literae siglae esse videntur, quarum significationem nobis Minervae 
imago prodiL Est enim *A (S^d) T (jlna) £ {4ntfm}. 

Habes jara, Vir doctissime, meam de amuleto Tuo sententiam: 
qua licet neutiquam tantas tenebras lucidissimis fugatas esse ratioai- 
bus affirmare velim, nemo tamen facile certioribus eam infringet, ne- 
que meliorem interpretationem in medium adferet Est enim ea, 
quam dedi, conformis operosae meae ad ejusmodi labores intro- 
ductioni, in qua 

„Libera per vacuum posui vestigia princeps, 
Non aliena meo pressi pede:" 
nec quemquam alium hanc materiam, ante me rudem et informem, 
majori cum diligentia unquam traclaturum esse persuasum habeo. 

Dixi! Tu vero semper vale, ita ut nunquam indigeas amu/etis. 
Sic salvum Te faxint, precor, superi, quos ipsos mysteriis celebrari 
compertum habemus. 

Dabam die primo anni MDGGGKXXII. 

